b'\n_START_ARTICLE_\nMunkadetagune torn\n_START_PARAGRAPH_\nMunkadetagune torn asub Tallinna vanalinnas ja kuulub Tallinna keskaegsete kaitserajatiste hulka. T\xc3\xa4nap\xc3\xa4eval j\xc3\xa4\xc3\xa4b see M\xc3\xbc\xc3\xbcrivahe ja Munga t\xc3\xa4nava risti, M\xc3\xbc\xc3\xbcrivahe ja Uue t\xc3\xa4nava vahele ning selle aadress on M\xc3\xbc\xc3\xbcrivahe 58._NEWLINE_Munkadetagusest tornist \xc3\xbchele poole j\xc3\xa4\xc3\xa4b linnam\xc3\xbc\xc3\xbcris Bremeni torn, teisele poole Hellemani torn. Nime sai Munkadetagune torn oma asukohast kunagise dominiiklaste Katariina kloostri taga._NEWLINE_18. sajandi l\xc3\xb5puni oli tornis s\xc3\xb5jamoonaladu, mist\xc3\xb5ttu 17. sajandil sai see rahvasuus nime S\xc3\xbc\xc3\xbcten\xc3\xb6\xc3\xb6ride torn. Torn on korduvalt p\xc3\xb5lenud, viimati 1994._NEWLINE_1970.\xe2\x80\x9380. aastatel Munkadetagune torn restaureeriti ja selles avati kohvik. P\xc3\xa4rast 1994. aasta p\xc3\xb5lengut seisis torn t\xc3\xbchjana, kuid 2010. aastal l\xc3\xb5ppenud remondi j\xc3\xa4rel on see k\xc3\xbclastajatele avatud.'